લોકપ્રિય અભિનેતા દિલીપ કુમારને બુધવારે રાત્રે હોસ્પિટલમાં દાખલ કરવામાં આવ્યા હતા. 94 વર્ષીય અભિનેતા દિલીપ કુમારને અવાર-નવાર સ્વાસ્થ્યને લગતી ફરિયાદો રહે છે. તેમને ડિહાયડ્રેશન અને યુરિન ઇન્ફેક્શનની ફરિયાદને કારણે મુંબઇની લીલાવતી હોસ્પિટલમાં દાખલ કરાયા હતા. તેમની રિકવરીની ખબરો વચ્ચે હવે સાંભળવા મળી રહ્યું છે કે, તેમની હાલત વધુ કથળી છે. દિલીપ કુમારની સારવાર કરી રહેલ ડૉ.જલીલ પાર્કરે આ વાતની પુષ્ટિ કરતાં કહ્યું છે કે, દિલીપ કુમારની હાલ વધુ બગડી છે, તેમની કીડની બરાબર કામ નથી કરી રહી.